open-index/open-wikipedia-markdown huggingface dataset:
Niels Tønder Lund

**Niels Tønder Lund** (1749–1809) var en dansk-norsk generaltollkammerdeputert, forfatter, entomolog og botaniker.

## Biografi
Han var sønn av residerende kapellan Lauritz Lund (1717–1765) og Ellen Margrethe født Tønder (1725–1787). 14 år gammel reiste han til København for å studere, hvoretter han i 1768 avla teologisk embetseskamen og reiste tilbake til Norge. Her traff han generalmajor Frantz Vilhelm Sehested og ble i 1772 huslærer for sønnen hans Ove Ramel Sehested. Sammen fulgte de to forelesninger ved Sorø Akademi og Kiels Universitet i årene 1772–1776, hvoretter de foretok en lengre utenlandsreise til England. 

I 1778 ble Lund ansatt som fullmektig i vestindisk-guineiske renteskriverkontor, hvorfra han ble forflyttet til det fynsk-jyske tollkontor og senere det sjællandske tollkontor. I årene 1787–1791 var han sjef for tollkammerkanselliet og deputert samme sted fra 1805. I 1794 var han i et par måneder konstituert som politimester i København. 

Den 24. mai 1797 ble han i Sankt Nikolaj Kirke gift med Georgine Catharine Bluhme (1774–1819), datter av generalvejmester Nicolai Frederik Krohg og enke etter tollkasserer Johannes Bartholomæus Bluhme.

I slutten av 1808 ble han beordret til å inntre som medlem av den interimistiske regjeringskommisjonen i Christiania. Natten til den 12. januar 1809 seilte han i dårlig vær fra Løkken i Nordjylland, men skipet forliste utenfor Arendal og alle omkom. 

Lund er forfatter til en rekke mindre tidsskriftsartikler særlig om naturhistoriske og nasjonaløkonomiske emner. Han etterlot en verdifull samling av insekter som han hadde erhvervet sammen med vennen Ove Ramel Sehested, og som senere kom til å danne grunnlaget for Zoologisk Museum i København.

## Referanser
Noel Streatfeild

**Mary Noel Streatfeild** (født 24. desember 1895 i Sussex, død 11. september 1986 i London) var en britisk forfatter av barnebøker og romaner for voksne, best kjent for barnebokserien som begynte med *Ballet shoes* (1936) og fortsatte med *Tennis shoes* (1937). Den tredje av bøkene i serien, *The circus is coming* (1938; også utgitt som *Circus shoes*) gav henne Carnegie Medal in Literature.
## Liv og virke
### Bakgrunn
Hun var det andre av fem barn i en prestefamilie. Faren William Streatfeild ble senere biskop av Lewes. Hun arbeidet på fabrikk under første verdenskrig, studerte ved Royal Academy of Dramatic Art og arbeidet ti år som skuespiller.  
### Forfatter
Hun debuterte som forfatter med *The Whicharts* (1931), som hentet sin handling fra teatermiljø. I alt skrev hun 16 romaner for voksne. Kritikerne oppdaget at hennes stil og tema, med unge piker som utvikler sine kunstneriske ferdigheter, egnet seg som barne- og ungdomsbøker. Motvillig men på forleggerens ønske skrev hun derfor en ny versjon av debutboka, og dette ble hennes barnebokdebut: *Ballet shoes* (1936). Hun skrev i alt over 30 barnebøker, og et hovedtema er nettopp barnet som dyrker og former sine ferdigheter og finner sin karriere. Et annet gjennomgående tema er det ordinære barnet som føler seg overskygget av sine mer glitrende søsken/venner. Flere av barnebøkene fikk etterhvert to titler, slik f.eks. *Curtain Up* som ble utgitt som *Theater Shoes* i USA.

Hun ble utnevnt til Offiser av Order of the British Empire i 1983. En serie selvbiografiske bøker, skrevet for barn, utkom fra 1963: *A Vicarage Family* (1963), *Away from the Vicarage* (1965) og *Beyond the Vicarage* (1971).

Flere av hennes bøker er filmet. BBC laget et seks-episoders serie av *Ballet shoes* i 1975 og en spillefilmversjon i 2007, den siste gangen med Emma Watson som en av de tre jentene. 

Ingen av hennes bøker finnes på norsk.

## Referanser


## Eksterne lenker
* 
* Omfattende biografisk nettsted, drevet av Harriet Jordan
Det blå bibliotek

**Det blå bibliotek** var en faglitterær bokserie utgitt av Universitetsforlaget og redigert av Rune Slagstad. Serien inneholdt ved sin avslutning i 1999 42 titler og omhandlet fagfelt som norsk samfunnsvitenskap (inklusiv jus) og humaniora (inklusiv teologi) 

## Referanser
Paalnibba

**Paalnibba** er en fjelltopp i Heimefrontfjella i Dronning Maud Land. Den ligger i Sivorgfjella, sør for Jahntinden i Skjønsbergskarvet. Paalnibba strekker seg 2711 moh. og er den høyeste toppen i Heimefrontfjella.

Området ble observert og fotografert fra fly under Maudheimekspedisjonen i januar 1952. Fjelltoppen er navngitt etter Paal Berg (1873–1968), høyesterettsjustitiarius og hjemmefrontleder.

## Se også
*Liste over fjell i Dronning Maud Land

## Referanser
Amerikamesterskapet i boccia 2009

**Amerikamesterskapet i boccia 2009** (2009 CPISRA Boccia Americas Cup) ble arrangert 23. - 29. oktober 2009, i Montréal i Canada. 

Dette er det regionale mesterskapet i boccia for Amerika, dvs Nord-, Mellom- og Sør-Amerika. 

## Resultater
### BC1

Mauricio Javier Ibarburen slo Chris Halpen 5-2 i finalen, og Eduardo Ventura Flores slo Timothy John Hawker 5-0 i bronsefinalen.


### BC2

Pablo Cortez slo Jose Carmona 5-0 i finalen, og Adam Dukovick slo Vitor Rosa Henriques 6-1 i bronsefinalen.


### BC3

Paul Gauthier slo Alison Kabush 10-0 i finalen, og Austin Hanson slo Alberto Stalanich 6-3 i bronsefinalen.


### BC4

BC4-klassen ble spilt som round robin, og Jarbas Pereira vant 4 av sine 5 kamper.


## Eksterne lenker
* CPISRA - 2009 CPISRA Boccia Americas Cup Montréal, Canada, October 23-29, 2009
Eduardo Camaño

**Eduardo Oscar Camaño** (født 17. juni 1946 i Buenos Aires i Argentina) er en argentinsk peronistisk politiker. Han var interimpresident i Argentina mellom den 30. desember 2001 og den 2. januar 2002 etter at Adolfo Rodríguez Saá var fratrådt den 30. desember 2001, midt under den økonomiske og politiske krise som plaget landet. Camaño ble senere minister i provinsen Buenos Aires.

## Referanser
Symfoni nr. 1 (Haydn)

**Symfoni nr. 1 i D-dur** av Joseph Haydn (Hoboken I/1) ble skrevet i 1759 i Lukavec. Selv om han av Haydn selv ble omtalt som den første symfonien hans, er ikke musikkvitere sikre på at det faktisk var den første symfonien Haydn skrev, eller om det til og med var den første av de symfoniene hans en har i dag. En vet sikkert at nr. 1 ble skrevet i 1759, men H. C. Robbins Landon er ikke sikker på at verken nr. 2 eller Nr. 4 (eller begge) kan ha blitt komponerte i 1757 eller 1758. 

Symfoni nr. 1 er skrevet for to oboer (eller kanskje fløyte), fagott, to valthorn, strykere og continuo. Som mange av de tidligste symfoniene til Haydn og hans samtidige, er symfonien i tre satser: 

#Presto, 4/4
#Andante i G-dur, 2/4
#Presto, 3/8

Den første satsen åpner med et Mannheim-crescendo, som står i kontrast til resten av symfonien, som har en mer østerriksk karakter.

Den første satsen har flere passasjer der bratsjer blir brukt med kløkt og er skilt fra basslinjen.

## Referanser
Candelaria (Santa Cruz de Tenerife)

**Candelaria** er en kommune på øya Tenerife. Den har en befolkning på ca. 25&nbsp;000 innbyggere og et areal på 49,18&nbsp;km² og er et av de viktigste pilegrimsmål i Spania. Nuestra Señora de la Candelaria, egentlig en figur som forestiller jomfru Maria, er skytshelgen for Kanariøyene, og den kjente kirken i byen, Basílica de Nuestra Señora de la Candelaria, er viet skytshelgenen.

De viktigste festlighetene til ære for skytshelgenen i byen er den 2. februar og den 15. august, da pilegrimer kommer fra alle områder i Kanariøyene. 2. februar var datoen guanchene fant jomfru Maria på stranden. Seinere ble figuren oppbevart i hulen San Blas. Funnet fikk betydning for kristningen av øyene.

Candelaria er også kjent for bronsestatuene av de ni guanchehøvdingene som konverterte til kristendommen.

## Galleri

Fil:Tenerife.candelaria.exterior.basilica.jpg|Basilikakirken Basílica de Nuestra Señora de la Candelaria
Fil:Plaza de la Basílica esculturas de los menceyes.jpg|Statuene av de ni guanchehøvdingene
Fil:Playa de La Nea.JPG|Playa de La Nea


## Referanser


## Eksterne lenker
* Candelaria, kommunens nettsted (spansk)
Gabriela Duarte

**Gabriela Duarte Franco Goldfuss** (født 15. april 1974 i Campinas i Brasil) er en brasiliansk skuespillerinne.

## Referanser


## Eksterne lenker
*
Klang (elv)

**Klang** (malayisk: *Sungai Klang*) er ei elv som renner gjennom Kuala Lumpur og Selangor i Malaysia og deretter munner ut i Malakkastredet. Den er om lag 120 kilometer lang og har et nedbørsområde på 1288 km². Den har elleve større sideelver. Ettersom den renner gjennom Malaysias største storbyområde, er den svært forurensa.

## Referanser


## Eksterne lenker
*
Minbar

En **minbar** () er en prekestol i en moské, hvor bønnelederen, imamen, står når han taler til menigheten. En minbar er vanligvis formet som en trapp, til høyre for mihraben (en nisje i veggen som viser retningen mot Mekka).

## Eksterne lenker
*
Klangdalen

**Klangdalen** (malayisk: *Lembah Klang*; kinesisk: 巴生河流域; pinyin: *Ba shēng hé liúyù*) er et område i Malaysia som omfatter hovedstaden Kuala Lumpur og alle byens forsteder i delstaten Selangor, deriblant landets administrative hovedstad Putrajaya. Området omtales også som *Kuala Lumpurs storbyområde*. Dalen avgrenses geografisk av Titiwangsafjella i nord og i øst, og Malakkastredet i vest. I 2013 bodde det om lag 7,8 millioner mennesker i Klangdalen. Dalen har fått navn etter Klangelva, som renner gjennom den.

## Referanser
University of Wollongong

**University of Wollongong** (på Engelsk: University of Wollongong, UOW) er et offentlig universitet som ligger i kystbyen Wollongong, New South Wales, Australia, ca 80 kilometer sør for Sydney. Som i 2012, hadde universitetet totalt 30516 studenter, inkludert 11440 internasjonale studenter fra mer enn 140 land.

University of Wollongong markerte Universitetet 60th Founding jubileum i 2011.

## Referanser


## Eksterne lenker
*
Litle Jerta

**Litle Jerta** (nordsamisk: *Unna Jierttáš*) er et fjell i Øvre Dividal nasjonalpark, i Målselv kommune i Troms. Det har en høyde på  meter over havet. Lille Jerta ligger like vest for det noe høyere fjellet Jerta.

Lille Jerta er lett tilgjengelig fra Dividalshytta og er en rask fjelltur med sine 4 kilometer og 700 høydemeter. Lille Jerta og Jerta er til sammen en tur på rundt 16 kilometer og 1&nbsp;300 høydemeter.

## Referanser
Kvalifisering til EM i fotball 2012, gruppe D

**[[Kvalifisering til EM i fotball 2012]], gruppe D** begynte 3. september 2010 og endte 11. oktober 2011. Vinneren av gruppa gikk direkte til sluttspillet, mens nummer to måtte spille play-off mot en annen toer.

## Resultater og kampfakta
Avtaler om lagoppsetning i gruppe D ble avtalt i Luxembourg by i Luxembourg den 19. februar 2010.

----

----

----

----

----

----


----

----

----

----

----

## Målscorere
;5 mål
*  Adrian Mutu

;4 mål
*  Edin Džeko

;3 mål

*  Hamdi Salihi
*  Haris Medunjanin 
*  Zvjezdan Misimović

*  Karim Benzema
*  Yoann Gourcuff

*  Florent Malouda
*  Ciprian Marica

;2 mål

*  Erjon Bogdani
*  Sergei Kornilenko

*  Vedad Ibišević
*  Miralem Pjanić

*  Loïc Rémy
*  Gabriel Torje

;1 mål

*  Klodian Duro
*  Gjergji Muzaka
*  Stanislaw Drahun
*  Syarhey Kislyak
*  Sergey Krivets
*  Anton Putsila
*  Vitali Rodionov

*  Senijad Ibričić
*  Darko Maletić
*  Sejad Salihović
*  Philippe Mexès
*  Yann M'Vila
*  Samir Nasri
*  Anthony Réveillère

*  Gilles Bettmer
*  Aurélien Joachim
*  Lars Gerson
*  Srdjan Luchin
*  Bogdan Stancu
*  Ianis Zicu

;1 selvmål
*  Éric Abidal (mot Belarus)

## Referanser
Gunnvald

**Gunnvald** er et norsk mannsnavn med norrøn opprinnelse. Det er dannet av to navneledd som betyr «kamp» og «hersker». Varianten *Gunvald*, som har gammelsvensk opprinnelse, er noe mer utbredt enn *Gunnvald* i Norge.

*Gunnvald* har norsk navnedag 3. april.

## Etymologi
*Gunnvald* har opprinnelse i det norrøne navnet *Gunnvaldr*, som er sammensatt av navneleddene *gunnr*, «kamp», og *valdr*, «hersker».

## Utbredelse
Formen *Gunvald* er i moderne tid kjent brukt i Sverige fra 1889.

|}

## Kjente personer med navnet
Personene i listen er ordnet kronologisk etter fødselsår.
* Gunvald Tomstad (1918&ndash;1970), norsk krigsveteran fra andre verdenskrig
* Gunvald Opstad (f. 1935), norsk kulturjournalist og forfatter
* Gunnvald Kvarstein (f. 1959), norsk lege

## Annen bruk av navnet
* Gunvald Larsson, fiktiv detektiv i Maj Sjöwall og Per Wahlöös romaner om Martin Beck.

## Referanser


## Eksterne lenker
Ravindra Prabhat

**Ravindra Prabhat** (født 5. april 1969 i Mahindwara i Sitamarhi i Bihar i India) er en indisk forfatter hvis forfatterskap spinner seg rundt det indiske subkontinent. Han er en poet, lærd, journalist og forfatter som skriver på hindi. Han er kritiker av globalisering og nyliberalisme.

## Eksterne lenker
* 
* En kort introduksjon av Ravindra Prabhat
* En kort introduksjon av Ravindra Prabhat
* Intervju med Ravindra Prabhat
* Ravindra Prabhat sin andre roman utgitt i dag
* Virtual International Authority File 
* Library of Congress Name Authority File
* verdens katt identiteter
* Historien om en Indian Village Lady: Ras Bathia Av Ravindra Prabhat
Silvia Avallone

**Silvia Avallone** (født 11. april 1984 i Biella) er en italiensk forfatter. Hun er oppvokst i Piemonte, Italia. Hun har studert filosofi og er både dikter og forfatter. 

## Forfatterskap

I 2010 debuterte hun med *Stål*, knapt 25 år gammel. Romanen handler om et Italia på vrangen og vakre tretten år gamle Anna og Francesca.  De to jentene vokser opp i byen Piombino i Toscana som domineres av et stålverk som har slukt byens menn i uminnelige tider. *Stål* ble nominert til Strega-prisen og har mottatt Campiello Opera Primo-prisen. *Stål* er utgitt i 20 land og skal filmes.

## Bibliografi

* *Stål* (2010), oversatt av Astrid Nordang.
* *Marina Bellezza* (2013), oversatt av Astrid Nordang.

## Referanser


## Eksterne lenker
* 
* 
*  Aschehoug forlag: Silvia Avallone
*  Dagsavisen: ''Stål''
*  Dabladet: ''Stål''
Symfoni nr. 2 (Haydn)

**Symfoni nr. 2 i C-dur**, Hoboken I/2, av Joseph Haydn mener en ble skrevet en gang mellom 1757 og 1761. 

Den er instrumentert for to oboer, fagott, to valthorn, strykere og continuo. Som mange av de tidligste symfoniene til Haydn og andre komponister på denne tiden, er den i tre satser: 

#Allegro, 2/2
#Andante i G-dur, 2/4
#Presto, 3/8

I den andre satsen er blåseinstrumentene utelatt og fiolinene spiller i sekstendedelsnoter fra start til slutt der mønsteret stadig blir brutt ved hjelp av trioler. Partiet for bratsjene i denne langsomme satsen er fantasiløs, siden de følger basspartiet hele veien (f. eks., «col basso», som var vanlig i denne perioden). Den siste satsen er «det første forsøkt til Haydn på en symfonisk rondo»  Han er den eneste av symfoniene til Haydn som ikke inneholdt gjentagelsestegn. Det er også en av de korteste symfoniene hans, og framføringene varer vanligvis mindre enn ti minutter. 

## Referanser
Josh Bazell

**Joshua Arneas Bazell** (født 1970) er en amerikansk sykehuslege og forfatter. 

## Forfatterskap
I 2009 debuterte han med romanen *Eksgangster*. *Eksgangster* handler om Peter Brown som har en fortid som hitman for New Jersey-mafiaen og nå har en ny identitet som assistentlege. En dag innhenter fortiden han da en gammel gangsterkjenning ligger i sykesenga og forlanger at enten sørger du for at jeg overlever kreften, eller så ringer jeg et par kamerater og du er en død mann, deretter er et kappløp med døden i gang. Romanen kom på New York Times-bestselgerlisten og er utgitt på 32 forskjellige språk.  

*Wild Thing* er hans andre thriller og kom ut i 2012.

## Bibliografi
* *Eksgangster*, (2009)
* *Wild Thing*, (2012)

## Referanser


## Eksterne lenker
* 
* 
*  Aschehoug forlag: Josh Bazell
*  NRK: ''Eksgangster''
Malermester

**Malermester** er en beskyttet tittel som brukes i Norge om personer som kan dokumentere særlige kvalifikasjoner som håndverkere innen malerfaget. Tittelen oppnås med utdanning innen bedriftsledelse, faglig ledelse og faglig fordypning tilpasset mesterfaget.

Malermesteren tilfredsstiller utdanningen og må oppfylle en hvis praksis/arbeidserfaring i henhold til byggesaksforskriften (sak10) for å erklære ansvarsrett innen eget fag. Sentral godkjenning i tiltaksklasse 1 som søker (4år arb.erfaring), prosjekterende (4år arb.erfaring), utførende (2år arb.erfaring) og kontrollerende (4år arb.erfaring). På grunn av kompleksiteten i tiltaksklasse 2 stiller kravet med arbeidserfaring inntil 6 år på søker og 3 år på utførende. Når en sentral godkjenning om ansvarsrett foreligger i bedriften er denne knyttet opp mot en eller flere mestere som har det faglige ansvaret i bedriften som besørger at aktuelle lover og forskrifter er tilfredsstilt i byggverket.

Prosjekteringen til malermesteren er planlegging, gjennomføring og overlevering samtidig at det kvalitetsikres mot aktuelle lover, standarder og aksepterte løsninger.

## Krav til mesterbrev

Mesterbrevnemda stiller krav til personer og foretak som markedsfører seg som mester og eller mesterbedrift. Er fastsatt årsgebyr ikke betalt innen én måned etter påkrav i rekommandert brev eller ved bruk av elektronisk kommunikasjon dersom det er benyttet en betryggende metode for å sikre at meldingen er mottatt, bortfaller retten til å kalle seg mester både i form av visuell markedsføring og tittel.

For å få mesterbrev må søkeren

* ha fag- eller svennebrev i det aktuelle faget
* ha arbeidet i det aktuelle faget i minst 6 år eller minst 2 år etter fag- eller svenneprøve (praksisen bør som hovedregel ligge innenfor siste tiårsperiode)
* ha bestått mesterutdanningen eller tilsvarende godkjent utdanning, eller
* besitte realkompetanse som tilsvarer kravene til mesterutdanning i det aktuelle faget, eller
* ha fått innvilget fritak på grunnlag av annen utdanning

For personer med fagutdanning fra andre land enn Norge, vurderer NOKUT om det er grunnlag for å utstede norsk mesterbrev.

## Referanser


## Eksterne lenker
*Mesterbrevnemdas nettsider Besøkt 26. mai 2021.
*Lov om mesterbrev i håndverk og annen næring (mesterbrevloven) på Lovdata.no Besøkt 26. mai 2021.
Tracey Garvis Graves

**Tracey Garvis Graves** (født 1968) bor i en forstad til Des Moines i Iowa sammen med sin mann og to barn. Hun har så langt utgitt to bøker.

## Forfatterskap
Graves er forfatteren bak romanen fra New York Times-bestselgerlisten *På øya*.  Boken handler om en 30 år gammel lærer, ved navn Anna Emerson, som desperat er på jakt etter et eventyr. Hun er lei de kalde Chicago-vintrene og sitter fast i et forhold som ikke går noen vei. Når hun blir tilbudt jobb som privatlærer for sekstenåringen T.J. Callahan på familiens sommersted på Maldivene, griper hun sjansen.  På siste etappe av flyturen til Maldivene styrter flyet og Anna og T.J. befinner seg strandet på en øde øy. Øya er farlig og utfordringene er mange, men etter som dagene går viser det seg at kanskje det vanskeligste blir å være sammen med en gutt som gradvis er i ferd med å bli en mann. *På øya* er Graves første roman.

## Bibliografi
**På Øya*

## Eksterne lenker
* traceygarvisgraves.com
* Aschehoug forlag: Tracey Garvis Graves
Hélène Grémillon

**Hélène Grémillon** (født 8. februar 1977) er journalist og forfatter. Hun har studert litteratur og historie og tidligere jobbet som programassistent for TV og journalist i *[[Le Figaro]]*.
 
Hun debuterte med romanen *Den fortrolige* som ble nominert til Goncourt-prisen for beste debutroman. Romanen ble utgitt i 21 land. I 2013 kom hun med sin andre roman.

Hun er gift med sangeren Julien Clerc som hun har sønnen Léonard sammen med.

## Bibliografi
* *Den fortrolige* (*Le Confident*, 2010)
* *La Garçonnière* (2013)

## Referanser


## Eksterne lenker
* 
* Aschehoug forlag: Hélène Grémillon 
* VG: ''Den fortrolige''
* Reading Guides: ''The Confidant'', Penguin; intervju med Hélène Grémillon
Michael Hjorth

**Carl Einar Michael Carlsson Hjorth** (født 13. mai 1963 i Visby) er en svensk regissør, filmprodusent, manusforfatter og krimforfatter. 

Hjorth har vært produsent for filmen *[[Snabba Cash]]* og vært med på å grunnlegge produksjonsselskapet Tre vänner. 

## Krimforfatter
Sammen med Hans Rosenfeldt har han gitt ut en serie kriminalromaner om kriminalpsykologen Sebastian Bergman. I Norge har de blitt oversatt og utgitt på Aschehoug forlag.

### Bibliografi
* 2010: *Det fördolda* – på norsk i 2011 med tittelen *Mannen som ikke var morder*
* 2011: *Lärjungen* – på norsk i 2012 med tittelen *Dødens disippel*
* 2012: *Fjällgraven* – på norsk i 2013 med tittelen *Fjellgraven*
* 2014: *Den stumma flickan* – på norsk i 2015 med tittelen *Den stumme jenta*
* 2015: *De underkända* – på norsk i 2016 med tittelen *Ikke bestått*
* 2018: *En högre rättvisa* – på norsk i 2019 med tittelen *En høyere rettferdighet*
* 2021: *Som man sår* – på norsk i 2022 med tittelen *Som man sår*
* ?: *Skulden man bär* – på norsk i 2023 med tittelen *Skylden man bærer*

## Referanser


## Eksterne lenker
* 
* 
*  Aschehoug forlag: Michael Hjorth
Steffen Jacobsen

**Steffen Jacobsen** (født 1956) og er en dansk lege og forfatter.

## Forfatterskap
Jacobsen skriver samfunnskritiske thrillere. Han debuterte med krimromanen *Passasjeren* i 2008. Den ble møtt med femstjerners anmeldelser i Danmark og var innen utgivelsen var *Passasjeren* allerede solgt til forlag i Sverige, Norge og Italia. I 2010 kom han med sin andre utgivelse *Den gode datter* og i 2013 *Når de døde våkner*. 

## Bibliografi
* *Passasjeren* (2008)
* *Den gode datter* (2010)
* *Når de døde våkner* (2013), på engelsk *When the Dead Awaken*, Quercus Publishing Plc (2013)

## Referanser


## Eksterne lenker
* Aschehoug forlag: Steffen Jacobsen
* Dagbladet: ''Den gode datter''
Johnsonhogna

**Johnsonhogna** er et delvis isdekt fjell i Heimefrontfjella i Dronning Maud Land. Det ligger isolert i den nordvestre delen av Tottanfjella og høyeste punkt måler 2221 moh.

Området ble observert og fotografert fra fly under Maudheimekspedisjonen i januar 1952. Fjelltoppen er navngitt etter Colin Johnson (f. 1930), radiotelegrafist og mekaniker ved Halley Bay 1960, stasjonssjef 1961, og en av de første som besøkte Heimefrontfjella. En britisk ekspedisjon var den første til å bestige Johnsonhogna i sesongen 1963/64.

## Se også
*Liste over fjell i Dronning Maud Land

## Referanser
Chelsea Cain

**Chelsea Cain** (født 5. februar 1972 i Iowa) er en amerikansk forfatter. Hun er utdannet statsviter og journalist og har jobbet som frilansskribent og kreativ direktør for et PR-byrå. 

## Forfatterskap
I 2007 gav hun ut romanen *Ondskapens hjerte*, som lå på bestselgerlistene i USA og Storbritannia og ble utgitt i 15 land. Deretter kom *Hjerterdame*,(2008), *Hjerterått*,(2009), *Mørketid*, (2011) og *Døden to ganger*,(2012), alle en del av serien om etterforsker Archie Sheridan og den vakre seriemorderen Gretchen Lowell.   

## Bibliografi
* *Ondskapens hjerte* (Heartsick, 2007)
* *Hjerterdame* (Sweetheart, 2008) 
* *Hjerterått* (Evil At Heart, 2009) 
* *Mørketid* (The Night Season, 2011) 
* *Døden to ganger* (Kill You Twice, 2012)

## Eksterne lenker
* chelseacain.com
* Aschehoug forlag: Chelsea Cain 
* Dagsavisen: Chelsea Cain
Den militære undersøkelseskommisjon av 1946

**Den militære undersøkelseskommisjon av 1946**  var en regjeringsnedsatt kommisjon som ble opprettet i kongelig resolusjon av 25. januar 1946. Kommisjonen hadde som oppgave å undersøke de militære myndigheters forhold før og under det tyske angrepet på Norge 9. april 1940. Kommisjonen kom i tillegg til Undersøkelseskommisjonen av 1945 som når det gjaldt Forsvaret bare undersøkte de øverste militære lederes forhold. Kommisjonen var også rådgivende organ overfor den militære påtalemyndighet vedrørende eventuell tiltale mot offiserer for disposisjoner som var gjort.

Kommisjonen avga sin rapport i mai 1950. Rapporten ble offentliggjort i 1978, og i 1979 ble den utgitt i serien Norges offentlige utredninger som NOU 1979: 47, med forord av historikeren Olav Riste.

## Medlemmer
*Høyesterettsdommer Erik Solem, formann. Han døde i 1949 etter at komiteens innstillinger var ferdige.
*Lektor 
*Høyesterettsadvokat 
*Generalmajor Wilhelm Hansteen, til januar 1947 da han ble sjef for Tysklandsbrigaden
*Kommandør Per Askim
*Historikeren Jan Henrik Olstad var sekretær for kommisjonen

## Litteratur
*

*
Fuck You

«**Fuck you**» er en sang av den norske artisten Maria Mena som kom ut 18. mars 2013 i Norge. Sangen er på Menas offisielle facebook sagt å være skrevet til kjipe troll på nettet som slenger ut stygge kommentarer anonymt.
Grensetjenesten

**Grensetjenesten** er en internasjonal organisasjon opprettet i 1997 av norske og svenske myndigheter med støtte fra Den europeiske union.

Organisasjonen var opprinnelig et samarbeid mellom den norske Arbeidsmarkedsetaten og den svenske Arbetsförmedlingen med en informasjonstjeneste for pendlere og andre som reiser mellom Norge og Sverige, men ble fra 2002 videreutviklet med flere aktører og ansatte.

Grensetjenestens hovedoppgave er å ta imot og behandle spørsmål fra personer og selskaper med grenseoverskridende virksomhet. Organisasjonen har kontor på Morokulien.

## Referanser


## Eksterne lenker
*
Joseph O’Connor

**Joseph O’Connor** (født 20. september 1963 i Dublin) er en irsk forfatter. Han har forelest i kreativ skriving på Baruch College i New York og skrevet regelmessig for *The Guardian Review* og *The Sunday Independent*. Han er en eldre bror av sangeren Sinéad O'Connor (1966–2023). 

## Forfatterskap
Han har skrevet romanene *Cowboys and Indians*, *Desperadoes*, *The Salesman*, *Inishowen*, *Havets stjerne* (på norsk i 2005), *Veien til Redemption Falls* (2010) og *Nattlys* (2013), samt en rekke bestselgende titler innenfor sakprosa.

Romanen *Havets stjerne* har solgt over én million eksemplarer og er blitt publisert på 38 språk. Den ble tildelt Frankrikes *Prix Milepages*, Italias *Premio Acerbi*, den irske *Post Award for Fiction*, *Nielsen Bookscan Golden Book Award*, *American Library Association Award*, *Sunday Tribune Hall of Fame Award* og *Prix Litteraire Zepter* for årets europeiske roman.

*Veien til Redemption Falls* var en frittstående oppfølger av *Havets stjerne,* og trilogien avsluttes med *Nattlys,* som utkom i 2010 (på norsk i 2013) og tilbrakte ni uker som nummer én på den irske bestselgerlisten. Den ble også valgt som *Dublin’s One City One Book-roman* for 2011.

## Bibliografi
* *Cowboys and Indians*
* *Desperadoes*
* *The Salesman*
* *Inishowen*
* *Havets stjerne*, (på norsk i 2005)
* *Veien til Redepmtion Falls*, (på norsk i 2010)
* *Nattlys*, (på norsk i 2013)

## Referanser


## Eksterne lenker
* 
* 
* 
*  Joseph O'Connor hos Aschehoug forlag
Nordkalottforlaget

**Nordkalottforlaget** er et lite forlag som holder til i Sentrumsgården Eidet på Stonglandseidet på Sør-Senja. Det er eid og drevet av *[[Nordnorsk Magasin]]*. 

Nordkalottforlaget blei starta i 1989 av Hans Kristian Eriksen, men *Nordnorsk Magasin* (grunnlagt i 1978) gav ut bøker også før dette. Forlaget gir ut skjønnlitteratur og sakprosa med tilknytning til nordlige områder. Daglig leder er Karin Stangnes. Redaktør er Hilde Katrine Eriksen. 

## Eksterne lenker
* Heimesida til ''Nordnorsk Magasin''
Gunvor Mejdell

**Gunvor Mejdell** (født 6. november 1948) er en norsk språkforsker. Hun var først amanuensis ved Semittisk institutt ved  Universitetet i Oslo frem til hun rundt 1990 ble førsteamanuensis.  Instituttet endret vel navn til Institutt for østeuropeiske (senere kulturstudier) og orientalske studier utpå 90-tallet.  Hun mottok sin dr.philos. i 2005 på avhandlingen *Somewhere between order and chaos: Mixed styles in Egyptian Arabic* og ble professor året etter i 2006, da i arabisk språk og kultur.
## Referanser
Elif Shafak

**Elif Shafak** (født 1971) er en tyrkisk forfatter.  

Hennes far var filosof og moren diplomat. Da foreldrene ble skilt ble hun boende hos moren og bestemoren. Som tenåring bodde hun i Madrid og Amman før familien reiste tilbake til Tyrkia. Shafak, som har doktorgrad i statsvitenskap, har også bodd i Boston, Michigan, Arizona, Istanbul og London. 

I dag er hun journalist for avisen *[[Haberturk]]*, en av de største avisene i Tyrkia. Hun har også skrevet for flere store aviser som *[[The New York Times]]*, *[[Washington Times]]*, *[[The Wall Street Journal]]*, *[[The Economist]]* og *[[The Guardian]]*. I tillegg er hun en mye benyttet foreleser. 

Hun bor med sin mann og deres to barn i både Istanbul og London. 24. mai 2017 deltok hun på Oslo Freedom Forum med foredraget «Turkey and the Loss of Democracy».

## Forfatterskap
Shafak har fram til 2025 gitt ut 21 bøker, hvorav 13 er romaner.  Hun er en politisk forfatter og er oversatt til nesten 60 språk, blant annet norsk. Bøkene hennes handler om kvinner, minoriteter, innvandrere, subkulturer og ungdom. Hennes arbeid bygger på ulike kulturer og litterære tradisjoner, samt historie, filosofi, sufisme og kulturpolitikk. 

Hennes roman *Bastarden fra Istanbul* var den bestselgende boken i Tyrkia i 2006. Romanen, som forteller historien om en armensk og en tyrkisk familie gjennom øynene til kvinner, resulterte i et søksmål mot Shafak for å «fornærme det tyrkiske», men anklagene ble senere avvist. For sitt forfatterskap har hun blant annet mottatt *Melvana-prisen* og *The Turkish Novel Award.* For sitt bidrag til interkulturell dialog, menneskerettigheter, intellektuelle studier og tankefrihet ble hun i 2012 tildelt ærestittelen *Chevalier of the Order of Arts and Letters*. I 2021 ble hun av BBC plassert på listen over 100 eksepsjonelle kvinner.

Med unntak av noen av de første bøkene, som er skrevet på tyrkisk, skriver hun på engelsk.

## Bibliografi
* 2024: *Det er elver på himmelen* (på norsk i 2025, oversatt av Bente Klinge)
* 2021: *Fikentreet* (på norsk i 2025, oversatt av Bente Klinge)
* 2019: *10 minutter og 38 sekunder i vår underlige verden* (på norsk i 2021, oversatt av Bente Klinge)
* 2016: *Tre døtre av Eva* (på norsk i 2019, oversatt av Bente Klinge)
* 2014: *Arkitektens læregutt* (på norsk i 2016, oversatt av Marius Middelthon)
* 2012: *Ære* (på norsk i 2013, oversatt av Bente Klinge)
* 2011: *Black Milk: On Writing, Motherhood, and the Harem Within*
* 2010: *Kjærlighetens førti bud* (på norsk i 2017, oversatt av Bente Klinge)
* 2007: *Bastarden fra Istanbul* (på norsk i 2008, oversatt av Bente Klinge)
* 2007: *The Flea Palace* 
* 2006: *The Gaze* 
* 2004: *The Saint of Incipient Insanities*

## Referanser


## Eksterne lenker
* 
* 
* 
*  Aschehoug forlag: Elif Shafak
Eduard Thöny

**Eduard Thöny** (født 9. februar 1866 i Brixen, Østerrike-Ungarn, død 26. juli 1950 i Holzhausen ved Ammersee i Bayern) var en østerriksk karikaturtegner og illustratør. Han kommenterte tysk samfunnsliv og militærvesen i flere enn 2500 satiriske vitsetegninger til det tyske vittighetsbladet *[[Simplicissimus]]* fram til tidsskriftet gikk inn i 1944.

## Referanser


## Eksterne lenker
* Eduard Thönys bidrag i ''Simplicissimus'' (velg «T» og «Thöny, Eduard»)
* Eksempler på Eduard Thönys tegninger i ''Simplicissimus'' 1904-1905
* Eksempler på Eduard Thönys tegninger i ''Simplicissimus'' 1910-1911
* Flere eksempler på Eduard Thönys tegninger i ''Simplicissimus'' 1910-1911
Kenneth Bøgh Andersen

**Kenneth Bøgh Andersen** (født 29. november 1976) er en dansk barne- og ungdomsforfatter. Han er utdannet lærer, men har siden 2007 jobbet fulltid som forfatter. 

## Forfatterskap
Andersen skrev sin første bok, *Nidhugs Slaver* da han gikk i tiende klasse, men forlaget han sendte boken til godtok den ikke. 

I 2000 debuterte han med fantasy-trilogien Slaget i Caïssa, og har siden den gang gitt ut over 20 bøker. 

Han er utgitt i 8 land og bøkene hans har vunnet flere priser, bl.a. Orla-prisen (danskenes svar på Arks barnebokpris), tre ganger.

## Bibliografi
* *Åbningen – Slaget i Caïssa 1* (2000)
* *Tågemandens død – Slaget i Caïssa 2* (2000)
* *Skakmat – Slaget i Caïssa 3* (2000)
* *En rejse gennem natten – Carmarde fortæller* (2002)
* *De Hvide Mænd* (2003)
* *Himmelherren* (2004)
* *Det sultne maleri og andre gys* (2005)
* *Djævelens lærling – Den Store Djævlekrig 1* (2005)
* *En rejse gennem natten 2 – Carmarde fortæller* (2006)
* *Evig hævn og andre gys* (2006)
* *Antboy 1 – Tissemyrens bid* (2007)
* *Antboy 2 – Operation Skæbnespil* (2007)
* *Antboy 3 – Maskefald* (2007)
* *Antboy 4*
* *Antboy 5*
* *Antboy 6*
* *Sisdæ sjangsæ* (2007)
* *Dødens terning|Dødens terning - Den Store Djævlekrig 2* (2007)
* *Det gemmer sig i mørket og andre gys* (2008)
* *Juleønsket* (2008)
* *Den forkerte død – Den Store Djævlekrig 3* (2009)
* *Dødens sang* (Høst, 2009) (2009)
* *Ondskabens engel – Den Store Djævlekrig 4* (2010)

### På norsk
* *Djevelens læregutt* (på norsk i 2009)
* *Dødens terning* (på norsk i 2010)
* *Dødspillen* (på norsk i 2010)
* *Ondskapens engel* (på norsk i 2011)
* *Himmelherren* (på norsk i 2013)

## Priser
* Orla-prisen (2005), for *Himmelherren. Drengen med de violette øjne*
* Kommunernes Skolebiblioteksforenings Forfatterpris (2006), for *Djævlens lærling* (roman)
* Orla-prisen (2006),  for *Djævlens lærling* (roman)
* BMF's børnebogspris (2009),  for *Den forkerte død* (roman)
* Danmarks Skolebibliotekarers Børnebogspris (2009), 
* Orla-prisen (2009), for *Dødens terning*
* Blixenprisen (2017), for *Den faldne djævel*
* Claus Deleuran Prisen (2018), for  *Skæbnemageren*

## Referanser


## Eksterne lenker
* Kenneth Bøgh Andersens nettside
* Aschehoug forlag: Kenneth Bøgh Andersen 
*
Cressida Cowell

**Cressida Cowell** (født 15. april 1966) er en britisk forfatter av barne- og ungdomslitteratur som hun selv illustrerer.

Cowell er utdannet innenfor litteratur og design. Hun begynte sin karriere som illustratør, men ble etter hvert en suksessrik forfatter av bilde- og barnebøker, som hun selv illustrerer. Hennes første seks bøker om Dragetreneren har blitt oversatt til norsk av Sverre Knudsen.

## Forfatterskap
Cowell er forfatteren og illustratøren bak suksessen *Dragetreneren* som er utgitt i mer enn 30 land og som er blitt filmatisert. For boken *Denne kaninen tilhører Emily Brown* (på norsk i 2007), illustrert av Neil Layton, mottok Cowell *Nestlé Children’s Book Prize* i 2006.

## Privatliv
Cressida Cowell bor i London med ektemannen Simon Cowell, tidligere direktør for International Save the Children Alliance. De har døtrene Maisie og Clementine, og sønnen Alexander.

## Utmerkelser
Cowell ble i 2020 utnevnt til medlem av Order of the British Empire (MBE).

## Bibliografi

;Bøkene om Dragetreneren; serien *How to Train Your Dragon*
* 2003 *Dragetreneren* *(*engelsk: *How to Train Your Dragon)*
* 2004 *Pirathåndboka* *(How to Be a Pirate)*
* 2005 *Lær å snakke dragonesisk* *(How to Speak Dragonese)*
* 2006 *Drageforbannelsen* *(How to Cheat a Dragon's Curse)*
* 2007 *Ikke slukk en drages flamme* *(How to Twist a Dragon's Tale)*
* 2008 *Dødelige drager* *(A Hero's Guide to Deadly Dragons)*
* 2008 *Dragestorm* *(How to Ride a Dragon's Storm)*

Følgende bøker er ikke oversatt til norsk:

* 2009 *How to Break a Dragon's Heart*
* 2011 *How to Steal a Dragon's Sword*
* 2012 *The Day of the Dreader*
* 2012 *How to Seize a Dragon's Jewel*

;Emily Brown:
* *That Rabbit Belongs to Emily Brown*
* *Emily Brown and the Thing*
* *Emily Brown and the Elephant Emergency*
* *Cheer Up Your Teddy Bear, Emily Brown!*
* *Little Bo Peep’s Troublesome Sheep*

;Andre bøker:
* *Don’t Do That Kitty Kilroy*
* *What Shall We Do with the Boo-Hoo Baby*
* *There's No Such Thing as a Ghostie!*
* *Daddy on the moon*
* *Hiccup the Seasick Viking*
* *How to Train Your Viking, by Toothless the Dragon* (2006)

## Referanser


## Eksterne lenker
* 
* 
*
Grégoire Delacourt

**Grégoire Delacourt** (født 26. juli 1960) er en fransk forfatter.

## Liv og virke
Delacourt har bakgrunn i reklamebransjen og i 2004 startet han og hans kone eget reklamebyrå: Quelle Belle Journée.

Grégoire Delacourts første roman *L'écrivain de la famille* solgt over 20 000 eksemplarer i første utgave og fikk en rekke utmerkelser, blant annet *Prix Marcel Pagnol* og *Prix Rive Gauche*. Boken er utkommet på norsk som *Ønskelisten*. Romanen forteller om Jocelyne, kalt Jo, som en dag vinner 18 547 301 euro og 28 centimes i lotteriet. Jocelyne er gift med Jocelyn, også kalt Jo. De fikk to barn og mistet et tredje under fødselen. Denne tragedien påvirket ekteskapet i stor grad, men barna har flyttet ut og livet går sin vante gang inntil hun en dag vinner i lotteriet. Boken er til nå utgitt i 27 land.

Hans andre roman, *La liste de mes envies*, kom ut 2012 og solgte også svært mye i Frankrike. En tredje rom utkom i 2013, *La première chose qu'on regarde*. Denne trakk forfatteren og forlaget inn i en juridisk tvist ettersom den amerikanske skuespilleren Scarlett Johansson figurerer i boken. I fortellingen møter en mekanikeren en kvinne som han, romanfiguren, tror først er Scarlett Johansson ettersom kvinnen tilsynelatende ser ut som henne. Senere forstår han kvinnen er en annen, kalt for Jeanine Foucaprez. I juli 2014 ble det klart at Johansson fikk medhold i søksmålet mot forfatteren og forlaget, og ble tilkjent erstatning på 2500 euro, rundt 21 000 kroner, for tort og svie, noe som var langt mindre enn det opprinnelige kravet 50 000 euro. Johanssons advokat prøvde også å få stoppet videre oversettelser av boken, men noe de ikke fikk medhold.

## Bibliografi
;Fransk
* *L'écrivain de la famille* (Lattès, 2011)
* *La liste de mes envies* (Lattès, 2012)
* *La première chose qu'on regarde* (Lattès, 2013)

;Norsk
* *Ønseklisten* (Aschehoug, 2013)

## Referanser


## Eksterne lenker
* 
* 
* 
*  Éditions Lattès
*  Aschehoug forlag
*  ''The First Thing You See'' by Grégoire Delacourt review – the novel Scarlett Johansson tried to ban, omtale av Peter Bradshaw, *The Guardian* 9. september 2015
Norsk Sigøynerforening

**Norsk Sigøynerforening** er den norske foreningen for sigøynere, og ledes (per 2021) av kunstneren Raya Bielenberg. Foreningen ble stiftet i 1998. Den står bak den internasjonale kulturfestivalen Sigøynerfestivalen.

## Referanser


## Eksterne lenker
Joseph Delaney

**Joseph Henry Delaney** (1945–2022) var en britisk forfatter og lærer. Han er forfatter av science-fiction og fantasy-bøker for barn og ungdom.

## Forfatterskap
Delaney er forfatteren bak den internasjonale bokserie-suksessen *[[Den siste lærling]]*. Bøkene er solgt til 25 land og har solgt flere millioner eksemplarer.  Han har også skrevet en rekke andre bøker for barn og ungdom. Den siste lærling-serien ble filmatisert i 2013 med skuespillerne Ben Barnes, Julianne Moore og Jeff Bridges i hovedrollene.

## Bibliografi
* *Den siste lærling 1. [[Heksenes hevn]]* (på norsk 2011)  *(The Spook's Apprentice)*
* *Den siste lærling 2. Vokterens forbannelse* (på norsk 2011) *(The Spook's Curse)*
* *Den siste lærling 3. Vokterens hemmelighet* (på norsk 2012) *(The Spook's Secret)*
* *Den siste lærling 4. Vokterens kamp* (på norsk 2012) *(The Spook's Battle)*
* *Den siste lærling 5. Vokterens feiltrinn* (på norsk 2013) *(The Spook's Mistake)*
* *Den siste lærling 6. Vokterens offer* (på norsk våren 2014) *(The Spook's Sacrifice)*
* *Den siste lærling 7. Vokterens mareritt* (på norsk våren 2015) *(The Spook's Nightmare)*
* *Den siste lærling 8. Vokterens skjebne* (på norsk sommeren 2015) *(The Spook's Destiny)*
* *Den siste lærling 9, Jeg er Grimalkin (I am Grimalkin)*
* *Den siste lærling 10, Vokterens Blod (The Spook's Blood)*
* *Den siste lærling 11, Slisks historie (Spook's: Slither's Tale)*
* *Den siste lærling 12, Alice (Alice)*
* Den siste lærling 13, Vokterens hevn (The Spook's Revenge)
Den engelske utgaven av serien er komplett og består av 13 bøker.

En oppfølgerserie er påstartet, og denne heter *Stjerneklingekrøniken* (The Starblade Chronicle). Så langt er tre bøker utgitt:

* *Stjerneklingekrøniken 1. Et nytt mørke* (på norsk 2018)
**Stjerneklingekrøniken 2. Den mørke hæren* (på norsk 2018)
**Stjerneklingekrøniken 3. Mørkets snikmorder* (på norsk 2018)

## Referanser


## Eksterne lenker
* 
* 
*  Aschehoug forlag: Joseph Delaney
Hayley Long

**Hayley Long** (født 1971 i England) er en britisk forfatter. Hun jobber som lærer og har skrevet bøker for både voksne og ungdom.

## Liv og virke
Hayley er født i Ipswich, vokste opp i Felixstowe og studerte engelsk ved Universitetet i Aberystwyth hvor tok eksamen i 1992 med en BA i engelsk litteratur. Deretter reiste hun utenlands før hun begynte å arbeide som engelsk lærer i London og Cardiff. Hun underviser fortsatt på deltid ved Paston College i Norfolk.

Long er forfatteren bak ungdomsbøkene om *Lottie Biggs*, som er oversatt til flere språk. *Har det klikka for Lottie Biggs* (2009), den første boken i serien, ble tildelt «the White Raven» for fremragende barnelitteratur av «The International Youth Library» i 2010. I 2010 kom etterfølgeren *Lottie Biggs er IKKE desperat* og i 2011 *Lottie Biggs – alt annet enn tragisk*.

## Bibliografi
* *Fire and Water* (2004)
* *Kilburn Hoodoo* (2006)
* *Vinyl Demand* (2008)
* *Lottie Biggs is Not Mad* (2009)
** *Har det klikka for Lottie Biggs* (2009)
* *Lottie Biggs is Not Desperate* (2010)
** *Lottie Biggs er IKKE desperat* (2010)
* *Lottie Biggs is Not Tragic* (2011)
** *Lottie Biggs – alt annet enn tragisk* (2011)
* *What's Up With Jody Barton?* (2012)
* *Downside Up* (2013)

## Referanser


## Eksterne lenker
* Haley Long hos Aschehoug forlag
* Hayley Long, offisielt nettsted
Carlo Ponti

**Carlo Ponti** (1912–2007) var en italiensk filmprodusent med over 140 produksjoner bak seg. Han var gift med filmstjernen Sophia Loren.

## Filmografi

* *[[Piccolo mondo antico]]* (1940)
* *[[A Yank in Rome]]* (1946)
* *[[Hey Boy (film)|Hey Boy]]* (1948)
* *[[Campane a martello]]* (1949)
* *[[The White Line]]* (1950)
* *[[A Dog's Life (1950 film)|A Dog's Life]]* (1950)
* *[[Toto the Third Man]]* (1951)
* *[[Il padrone del vapore]]* (1951)
* *[[Hun ofret seg selv]]* (1952)
* *[[Easy Years]]* (1953)
* *[[Le infedeli]]* (1953)
* *[[Napoletansk karusell]]* (1954)
* *[[Landeveien]]* (1954)
* *[[Mambo (film)|Mambo]]* (1954)
* *[[Un americano a Roma]]* (1954)
* *[[Hver dag er en festdag]]* (1954)
* *[[Attila (1954 film)|Attila]]* (1954)
* *[[Galante eventyr]]* (1955)
* *[[Krig og fred (1956)|Krig og fred]]* (1956)
* *[[Il ferroviere]]* (1956)
* *[[Guendalina]]* (1957)
* *[[The Black Orchid]]* (1958)
* *[[That Kind of Woman]]* (1959)
* *[[Heller in Pink Tights]]* (1960)
* *[[A Breath of Scandal]]* (1960)
* *[[To kvinner]]* (1960)
* *[[Lola, piken fra kaiene]]* (1961)
* *[[En kvinne er en kvinne]]* (1961)
* *[[Léon Morin, prêtre]]* (1961)
* *[[Cléo fra 5 til 7]]* (1962)
* *[[Boccaccio '70]]* (1962)
* *[[Le Doulos]]* (1962)
* *[[L'isola di Arturo]]* (1962)
* *[[Redhead (film)|Redhead]]* (1962)
* *[[The Empty Canvas]]* (1963)
* *[[Landru]]* (1963)
* *[[Karabinierne]]* (1963)
* *[[Skapt for kjærlighet]]* (1963)
* *[[I går, i dag, og i morgen]] *(1963)
* *[[Marriage Italian Style]]* (1964)
* *[[Mannen med ballongene]]* (1965)
* *[[Operation Crossbow (film)|Operation Crossbow]]* (1965)
* *[[The 10th Victim]]* (1965)
* *[[Doctor Zhivago|Doktor Zhivago]]* (1965)
* *[[Tog under oppsikt]]* (1965)
* *[[Blowup]]* (1966)
* *[[Det brenner, min skjønne!]]* (1967)
* *[[Smashing Time]]* (1967)
* *[[La Ragazza e il Generale]]* (1967)
* *[[Ghosts - Italian Style]]* (1968)
* *[[Diamonds for Breakfast (film)|Diamonds for Breakfast]]* (1968)
* *[[Zabriskie Point]]* (1970)
* *[[The Priest's Wife]]* (1971)
* *[[What? (film)|What?]]* (1972)
* *[[Dirty Weekend (1973 film)|Dirty Weekend]]* (1973)
* *[[Flesh for Frankenstein]]* (1973)
* *[[The Voyage (film)|The Voyage]]* (1974)
* *[[The Passenger (1975 film)|The Passenger]]* (1974)
* *[[Sex Pot (1975 film)|Sex Pot]]* (1975)
* *[[L'infermiera]]* (1975)
* *[[Tarvelige, heslige og vemmelige]]* (1976)
* *[[The Cassandra Crossing]]* (1976)
* *[[En spesiell dag]]* (1977)

## Referanser


## Eksterne lenker
*
Bruno Paul

**Bruno Paul** (født 19. januar 1874 i Seifhennersdorf, død 17. august 1968 i Berlin) var en tysk, modernistisk arkitekt, interiørarkitekt, møbeldesigner, karikaturtegner og illustratør.

Bruno Paul studerte i Dresden og München. Han ble tidlig en av de aller fremste vitsetegnerne i det satiriske vittighetsbladet *[[Simplicissimus]]* og pionér innen art nouveau-design som illustratør i *[[Die Jugend]]*.

Som arkitekt tegnet Bruno Paul blant annet eneboliger og større hus, men først og fremst interiører og møbler i moderne design, det vil si som representant for modernistiske retninger som *[[Neue Sachlichkeit]]* og annet. Han fikk hovedpremien i sitt fag under Verdensutstillingen i Paris 1900, og deltok deretter med stor framgang på utstillingene i St. Louis 1904, Dresden 1906 og Brussel 1910. I 1907 ble han direktør for Kunstgewerbeschule i Berlin.

Fra 1924 til 1933 var Bruno Paul professor ved og leder for Vereinigte Staatsschulen für freie und angewandte Kunst samme sted. Som mangeårig høyskolelærer påvirket han betydningsfulle kunstnere som Ludwig Mies van der Rohe, Adolf Meyer, George Grosz og Hannah Höch og andre.

## Galleri

Fil:Berlin, Schöneberg, Potsdamer Straße, Kathreiner-Haus 01.jpg|Bruno Pauls *Kathreiner-Hochhaus* i Berlin (1929–1930)


## Referanser


## Kilder
* 

## Eksterne lenker
* 
* Bruno Pauls tegninger i ''Simplicissimus'' (velg «P» og «Paul, Bruno»)
* Flere eksempler på Bruno Pauls tegninger i ''Simplicissimus''
My (kvinnenavn)

**My** er et svensk kvinnenavn og et vietnamesisk kvinnenavn og mannsnavn.

*My* har finlandssvensk navnedag 4. februar.

## Etymologi
*My* er en svensk kjæleform av *[[Maria]]*.

*My* er også et vietnamesisk kvinnenavn og mannsnavn som betyr «elegant».

## Utbredelse
Navnet *My* ble et populært navn i Sverige etter at det ble brukt av den finske forfatteren Tove Jansson til bruk i historiene om Mummitrollet fra 1940-tallet og utover. Lille My er i historiene en aggressiv men vennskapelig jente med svært liten kropp.

|}

## Kjente personer med navnet
Personene i listen er ordnet kronologisk etter fødselsår.
### Kvinner
* My Persson (f. 1938), svensk politiker
* My Holmsten (f. 1957), svensk danser og skuespiller
* My Blomqvist (f. 1973), svensk artist og forfatter
* My Bodell (f. 1973), svensk skuespiller og regissør
* My Linh (f. 1975), vietnamesisk popsanger
* My Tam (f. 1981), vietnamesisk popsanger
* Vu Hoang My (f. 1988), vietnamesisk modell
### Menn
* Lam Quang My (f. 1944), polsk-vietnamesisk dikter

## Annen bruk av navnet
* Lille My, rollefigur i Tove Janssons historier om Mummitrollet

## Referanser


## Eksterne lenker
Spike Lee

**Shelton Jackson «Spike» Lee** (født 1957) er en amerikansk filmregissør, -produsent, manusforfatter og skuespiller. Hans produksjonsselskap, 40 Acres and a Mule Filmworks, har produsert over 35 filmer siden 1983.

Lee har blitt nominert til Oscar to ganger.

## Filmografi

### Opptredener i dokumentarer
Spike Lee har blitt interjuet eller deltatt som gjest i en rekke dokumentarer.

## Priser, æresbevisninger og nominasjoner

* 1989: Lees film *[[Gjør det rette]]* ble nominert til Oscar for beste originale filmmanus i 1989.

* 1997: hans dokumentarfilm *[[4 Little Girls]]*, ble nominert til Oscar i kategorien beste dokumentarfilm.

* Den 2. mai 2007 ble Lee hedret med San Francisco Film Societys Directing Award under den 50. San Francisco International Film Festival. Han fikk i 2008 Wexner Prize.

## Referanser


## Eksterne lenker
* 
* 
*
Eleanor Doorly

**Victoria Eleanor Louise Doorly** (født 1880 i Kingston, Jamaica, død 1950 i Dartmouth) var en britisk barnebokforfatter og lærer, best kjent for sin biografi om Marie Curie, *[[The Radium Woman]]* (1939) som hun ble tildelt Carnegie Medal in Literature for.

Doorly ble født på Jamaica men flyttet til England i 1887, da faren døde. Hun ble oppfostret av en grandtante i Leamington Spa og studerte ved Leamington High School og en periode ved et fransk lycée. Hun tok eksamener i fransk og historie før hun begynte som lærer ved North London Collegiate College School. Hun var rektor for Twickenham County School i syv år og deretter for *King's High School for Girls* i Warwick fra 1922 til 1944. Hun var ugift.

Hennes forfatterskap – med sin vekt på biografier om vitenskapens helter – kan antagelig sees i lys av lærergjerningen. Hun hadde også en forkjærlighet for Frankrike som gjenspeiler seg i bøkene. Ingen av hennes bøker finnes på norsk.

## Bibliografi i utvalg
* *England in Her Days of Peace* (1920)
* *The Insect Man* (1936), om Jean-Henri Fabre 
* *The Microbe Man* (1938), om Louis Pasteur
* *The Radium Woman* (1939), om Marie Curie 
* *The Story of France* (1944)
* *Ragamuffin King* (1951), om Henrik IV av Frankrike

## Referanser